**Csongrád Város Polgármesterétől**

Száma: Önk/16-1/2021.

Témafelelős: Dr. Juhász László jegyző

**ELŐTERJESZTÉS**

**Csongrád Városi Önkormányzat Képviselő-testületének**

**hatáskörében eljáró Polgármester döntéséhez**

**Tárgy:** Bedő Tamás polgármester 2021. évi szabadság ütemterve

**Tisztelt Képviselő-testület!**

A Kormány az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus-világjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki a 27/2021. (I. 29.) Korm. rendelettel.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésének felhatalmazása alapján, a képviselő-testület feladat-és hatáskörét gyakorolva, az alábbiakat terjesztem elő:

A közszolgálati tisztviselőkről szóló 2011. évi CXCIX. törvény 225/C. § (1) bekezdése értelmében a főállású polgármestert és alpolgármestert évi huszonöt munkanap alapszabadság és tizennégy munkanap pótszabadság illeti meg.

A fenti törvény 225/C. § (2) bekezdése alapján a polgármester előterjesztésére a képviselő-testület minden év február 28-ig jóváhagyja a polgármester szabadságának ütemezését. A szabadságot az ütemezésben foglaltaknak megfelelően kell kiadni, valamint igénybe venni. Az ütemezéstől eltérő igénybevételre mód van, azonban erről utólagosan a képviselő-testületet tájékoztatni kell.

Bedő Tamás polgármestert a tárgyévi 39 napon felül az előző évről áthozott 29 nap illeti meg, így összesen 68 nap szabadsággal rendelkezik.

A hivatkozott jogszabályhely alapján az előterjesztés határozati javaslata szerint terjesztem elő a szabadságom ütemtervét.

Csongrád, 2021. február 12.

 Bedő Tamás

 polgármester

**Határozati javaslat**

A Kormány az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus-világjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki a 27/2021. (I. 29.) Korm. rendelettel.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésének felhatalmazása alapján, a képviselő-testület feladat-és hatáskörét gyakorolva, Bedő Tamás polgármester a 2021. évi szabadság ütemtervét az alábbiak szerint állapítja meg:

Január 29 1 nap

Február 15-19 5 nap

Március 08-12 5 nap

Április 06-16 10 nap

Május 17-21 5 nap

Június - 0 nap

Július 1-2; 12-30 17 nap

Augusztus - 0 nap

Szeptember 06-16 10 nap

Október 07-15. 7 nap

November - 0 nap

December 20-31. 9 nap

**Összesen: 68 nap**

A határozatról értesítést kap:

1. a képviselő-testület tagjai

2. Bedő Tamás polgármester

Csongrád, 2020. február 12.

 Bedő Tamás

 polgármester